સુરત ખાતે પોલીસ ધરપકડથી જેલવાસ ભોગવી રહેલા આશરે પચ્ચીસ પાટીદાર યુવાનોની હાર્દિક પટેલે આજે મુલાકાત લીધી હતી. આ જેલમાં લગભગ સાઠ પાટીદાર યુવાનો છે. સાંજે ૫.૩૦ વાગે સુરતની લાજપોર સેન્ટ્રલ જેલની મુલાકાત લીધા બાદ હાર્દિક પટેલે એક ખાનગી હોસ્પિટલમાં પોલીસના ટીયરગેસથી ઇજાગ્રસ્ત એક આધેડ મહિલાને મળ્યા હતા. ઓબીસી સમાજનું પ્રતિનિધિત્વ કરતી આ મહિલાને પૂરતી આર્થિક સહાય આપવાની જાહેરાત પણ હાર્દિક પટેલે કરી હતી. તેમ પ્રવકતાએ વધુમાં જણાવ્યું હતું.